
לשכת מנכ"ל
‏כ' חשון תשפ"ב
‏26 אוקטובר 2021
תמיכות/188
הנדון: סכום ישיבת ועדה מקצועית לענייני תמיכות בנושא תבחינים (קריטריונים) 
לחלוקת תמיכות בשנת 2022
בתאריך 18.10.2021 התקיימה ישיבה בנושא שבנדון בה השתתפו:
מר יורם כהן		- מנכ"ל העירייה
מר שגיא רוכל		- גזבר העירייה
עו"ד נילי ארז		- יועצת משפטית
גב' עדנה קאיקוב	- מנהלת אגף גזברות
עו"ד מיכל מלמד	- השירות המשפטי
מר מוטי שעיבי		- מנהל אגף הספורט
והח"מ

1. בישיבת מועצת העיר מתאריך 6.10.21, ירד מסדר היום סעיף "אישור קריטריונים לחלוקת תמיכות 2022" בעקבות בקשת מס' חברי מועצה לקבל אפשרות להתייחס ולעדכן את התבחינים. 

2. סוכם באותה הישיבה שחברי המועצה המעוניינים לתת התייחסות, יפנו לרכז הוועדה מר מרק זלובינסקי עם עצותיהם. 
3. התייחסות והמלצות המשנה לראה"ע מר דניאל בשארי:
1. בסעיף חלוקת "תמיכות למוסדות דת", מבוקש להפריד תמיכה לבתי כנסת ותמיכה לכוללים לשני סעיפים נפרדים עם מתן סכום נפרד לתמיכה וסעיף תקציבי נפרד לבתי כנסת ולכוללים.
2. הוועדה מקבלת את התייחסות של המשנה לראה"ע מר דניאל בשארי. השינוי בתבחינים יערך כדלקמן:
בתי כנסת 

התמיכה מיועדת לתאגידים המנהלים בתי כנסת בתחום העיר נתניה.

לעניין זה: "מספר מתפללים" - מספרם החודשי הממוצע של הנוהגים להתפלל בבית הכנסת עפ"י תצהיר משפטי החתום על ידי מורשי החתימה של התאגיד ע"פ הנוסח הרצ"ב.
"הכנסות" - סכום ההכנסות העצמיות (למעט הקצבה מעיריית נתניה) השנתיות של התאגיד כמפורט בדו"ח כספי( מאזן בוחן) של התאגיד של שנה הקודמת לבקשה.

50% מסכום זה יחולק בין תאגידים באופן שווה.

20% מהסכום המיועד לתמיכה בתחום זה יחולק בין התאגידים על פי חלקו היחסי של כל 
תאגיד בהתאם ליחס ההפוך של הכנסות עצמיות למתפלל בשנה שקדמה לשנת בקשת 
ההקצבה לסה"כ ההכנסות למתפלל של כלל התאגידים המבקשים.

20% מהסכום המיועד לתמיכה בתחום זה יחולק בין התאגידים באופן שכל תאגיד יקבל 
חלק יחסי בהתאם ליחס של מספר המתפללים בבית הכנסת לסה"כ המתפללים בכל
התאגידים המבקשים בהתאם לתצהיר המשפטי המצורף לטופס בקשה.

10% מהסכום המיועד לתמיכה יחולק באופן שווה בין התאגידים המבקשים שבתי הכנסת אותו הם מנהלים שוכן בעיר באזור סוציו- אקונומי נמוך במיוחד עפ"י אישור אגף הרווחה העירוני.	

כוללים
תמיכה מיועדת לתאגידים המנהלים כולל.

לעניין זה "אברך" – תלמיד כולל, תושב הרשות בלבד, המופיע ברשימות משרד הדתות "Team" כתלמיד בסיווג מעל גיל חינוך חובה.

"תושב הרשות" – מי שמתגורר בנתניה ורשום במרשם האוכלוסין כתושב העיר נתניה.

הסכום המיועד לתמיכה יחולק בין תאגידים באופן שכל תאגיד יקבל חלק יחסי בהתאם ליחס של מספר האברכים במוסדותיו לסה"כ האברכים הלומדים בכל התאגידים המבקשים תמיכה.
3. השינוי דורש סעיף תקציבי נפרד ל"תמיכות לכוללים" וסעיף תקציבי נפרד ל"תמיכות לבתי כנסת" בהכנת תקציב העירייה 2022. 
4. הסעיפים במסמך "תבחינים (קריטריונים חלוקת תמיכות 2022)" נוסחו בהתאם.

4. התייחסות והמלצות סגנית ראה"ע גב' טלי מולנר:
1. בסעיף חלוקת תמיכות לעמותות בתחום הרווחה, מבוקש להפריד בין סעיף: 
"תאגידים המעניקים טיפול ושירותים לחולים כרוניים ונכים." 
לבין סעיף: "תאגידים המעניקים טיפול ושירותים לנזקקים."
2. השינוי יאפשר לסייע באופן יעיל ומיטבי יותר לעמותות הפועלות בתחום הרווחה.
3. הועדה מקבלת את התייחסותה של סגנית ראה"ע גב' טלי מולנר. השינוי בתבחינים יערך כדלקמן:

תאגידים העוסקים בתחום הרווחה המעניקים טיפול ושירותים לחולים כרוניים ונכים

התמיכה מיועדת לתאגידים העוסקים בהענקת שירותי רווחה לקהילה המקומית שאינם משמשים מוסדות דת, ואשר קהל היעד שלהם אינו מצומצם לעולים ו/או ליוצאי קהילות יהודיות בחו"ל.
לעניין זה: "מוסדות דת"  - כמפורט בסעיף א' לעיל. 

"מספר משתתפים" - מספר תושבי נתניה המשתתפים בפעילות בעצמם, ונהנים 
משירותים חינם או במחיר סמלי, עפ"י תצהיר משפטי החתום על ידי מורשי החתימה 
של התאגיד ובצירוף אסמכתאות רלוונטיות.
           





סה"כ התקציב לתאגידים הנ"ל יחולק באופן הבא:

50%     יחולק בין התאגידים העוסקים בתחום המיועד באופן שווה.

25%	מהסכום המוקצב יחולק על פי יחס מספר המשתתפים בפעילות התאגיד המבקש מול שאר התאגידים המבקשים בתחום בהתאם לתצהיר המשפטי המצורף לטופס בקשה.	

25%	מהסכום שהוקצב לתחום זה יחולק בין התאגידים המבקשים והנמנים בתחום, באופן שכל תאגיד יקבל חלק יחסי בהתאם ליחס של הכנסותיו העצמיות להכנסות העצמיות של כלל התאגידים המבקשים כפי שדווח בדו"ח הכספי המבוקר על ידי רו"ח של שנה קודמת, ואשר ייעודם היה לפעילותו השוטפת בתחום.

תאגידים העוסקים בתחום הרווחה המעניקים טיפול ושירותים לנזקקים (כגון בתי תמחוי, חלוקת מזון וכו')

התמיכה מיועדת לתאגידים העוסקים בהענקת שירותי רווחה לקהילה המקומית שאינם משמשים מוסדות דת, ואשר קהל היעד שלהם אינו מצומצם לעולים ו/או ליוצאי קהילות יהודיות בחו"ל.
לעניין זה: "מוסדות דת"  - כמפורט בסעיף א' לעיל. 
		
"מספר משתתפים" - מספר תושבי נתניה המשתתפים בפעילות בעצמם, ונהנים 
משירותים חינם או במחיר סמלי, עפ"י תצהיר משפטי החתום על ידי מורשי החתימה 
של התאגיד ובצירוף אסמכתאות רלוונטיות.
           
סה"כ התקציב לתאגידים הנ"ל יחולק באופן הבא:

50%     יחולק בין התאגידים העוסקים בתחום המיועד באופן שווה. 

25%	מהסכום המוקצב יחולק על פי יחס מספר המשתתפים בפעילות התאגיד המבקש מול שאר התאגידים המבקשים בתחום בהתאם לתצהיר המשפטי המצורף לטופס בקשה.	

25%	מהסכום שהוקצב לתחום זה יחולק בין התאגידים המבקשים והנמנים בתחום, באופן שכל תאגיד יקבל חלק יחסי בהתאם ליחס של הכנסותיו העצמיות להכנסות העצמיות של כלל התאגידים המבקשים כפי שדווח בדו"ח הכספי המבוקר על ידי רו"ח של שנה קודמת, ואשר ייעודם היה לפעילותו השוטפת בתחום.
4. השינוי דורש סעיף תקציבי נפרד ל"תאגידים העוסקים בתחום הרווחה המעניקים טיפול ושירותים לחולים כרוניים ונכים" וסעיף תקציבי נפרד ל"תאגידים העוסקים בתחום הרווחה המעניקים טיפול ושירותים לנזקקים (כגון: בתי תמחוי, חלוקת מזון וכו')", בהכנת תקציב העירייה 2022. 

5. הסעיפים במסמך "תבחינים (קריטריונים חלוקת תמיכות 2022)" נוסחו בהתאם.
5. לאחר עדכון התבחינים על פי הבקשות הנ"ל הועדה המקצועית לענייני תמיכות ממליצה בפני מועצת העיר לאשר תבחינים (קריטריונים) לחלוקת תמיכות לשנת 2022.
מצ"ב נספח א' – תבחינים מעודכנים לשנת 2022.
נספח ב' – מהות העדכונים בנושא ספורט כללי.
נספח ג' – חוו"ד היועצת המשפטית.

